

**mestská časť košice-Staré Mesto**

**Materiál na zasadnutie Miestneho zastupiteľstva mestskej časti Košice-Staré Mesto**

|  |  |
| --- | --- |
| **Názov materiálu** | Správa o kontrolnej činnosti hlavného kontrolóra mestskej časti Košice-Staré Mesto za obdobie od III. zasadnutia Miestneho zastupiteľstva mestskej časti Košice-Staré Mesto, ktoré sa konalo dňa 16.05.2019 |
|  **Predkladá** | JUDr. Roman Pillár**,** hlavný kontrolór mestskej časti Košice-Staré Mesto |
|  **Spracovateľ** | JUDr. Roman Pillár**,** hlavný kontrolór mestskej časti Košice-Staré Mesto |
| **Dátum zasadnutia** | 27.06.2019 |
| **Číslo spisu** | A643/2019/RS01/01 |

**Návrh na uznesenie Miestneho zastupiteľstva mestskej časti Košice-Staré Mesto**

Miestne zastupiteľstvo mestskej časti Košice-Staré Mesto

**berie na vedomie**

správu o kontrolnej činnosti hlavného kontrolóra mestskej časti Košice-Staré Mesto za obdobie od III. zasadnutia Miestneho zastupiteľstva mestskej časti Košice-Staré Mesto, ktoré sa konalo dňa 16.05.2019.

**S p r á v a**

**o kontrolnej činnosti hlavného kontrolóra mestskej časti Košice-Staré Mesto**

**za obdobie od III. zasadnutia Miestneho zastupiteľstva mestskej časti Košice -**

**Staré Mesto, ktoré sa konalo dňa 16.05.2019**

 V súlade s § 18f ods. 1 písmeno d/ zákona číslo 369/1990 Zb. o obecnom zriadení v znení neskorších predpisov, hlavný kontrolór mestskej časti Košice-Staré Mestopredkladá Miestnemu zastupiteľstvu mestskej časti Košice-Staré Mesto **správu o kontrolnej činnosti hlavného kontrolóra za obdobie od konania predchádzajúceho rokovania Miestneho zastupiteľstva mestskej časti Košice-Staré Mesto.**

 Od konania posledného zasadnutia MiZ, boli z úrovne hlavného kontrolóra vykonané, resp. ukončené tieto kontroly:

**1) Správa z vykonanej kontroly v rozpočtovej organizácií Materská škola Park Angelinum č. 7, 040 01 Košice**

 V súlade s plánom kontrolnej činnosti na II. polrok 2018 bola vykonaná kontrola rozpočtovej organizácie - Materská škola Park Angelinum č. 7, 040 01 Košice.

 Kontrola bola vykonaná v súlade s uznesením Miestneho zastupiteľstva mestskej časti Košice-Staré Mesto číslo 349/1 zo dňa 14.06.2018, ktorým bol schválený plán kontrolnej činnosti hlavného kontrolóra na II. polrok 2018 a 349/2 zo dňa 14.06.2018, ktorým miestne zastupiteľstvo poverilo hlavného kontrolóra vykonaním kontrol v zmysle schváleného plánu kontrolnej činnosti na II. polrok 2018.

 **Kontrola bola vykonaná v zmysle § 18 d) zákona č. 369/1990 o obecnom zriadení v platnom znení, ktorý stanovuje rozsah kontrolnej činnosti hlavného kontrolóra a v súlade s § 18 e) zákona č. 369/1990 o obecnom zriadení v platnom znení, ktorý stanovuje, že hlavný kontrolór pri výkone kontrolnej činnosti postupuje podľa pravidiel, ktoré ustanovuje osobitný zákon, ktorým je zákon č. 357/2015 Z. z. o finančnej kontrole a vnútornom audite v platnom znení.**

Kontrola bola ďalej vykonaná v zmysle zákona č. 401/1990 Zb. o meste Košice v platnom znení, zákona č. 138/1991 Zb. o majetku obcí v platnom znení, zákona číslo 583/2004 Z. z. o rozpočtových pravidlách územnej samosprávy v znení neskorších predpisov, ustanovení zákona číslo 523/2004 Z. z. o rozpočtových pravidlách verejnej správy a o zmene a doplnení niektorých zákonov, zákona číslo 431/2002 Z. z. o účtovníctve v platnom znení, dodržiavanie zákona číslo 343/2015 Z. z. o verejnom obstarávaní a o zmene a doplnení niektorých zákonov a príslušných interných nariadení a noriem, ktoré kontrolovanú oblasť upravujú.

**Predmetom kontroly** bola rozpočtová organizácia Materská škola Park Angelinum č. 7, 040 01 Košice a jej organizačná zložka – školská jedáleň.

**Účelom** kontroly bolo preveriť hospodárenie s verejnými prostriedkami v rozpočtovej organizácii Materská škola Park Angelinum č. 7, 040 01 Košice a jej školskej jedálne za kontrolované obdobie.

**Cieľom kontroly** bolo preveriť dodržiavanie ustanovení zákona číslo 357/2015 Z. z. o finančnej kontrole a vnútornom audite v znení neskorších predpisov, ktorými sa overuje objektívny stav kontrolovaných skutočností a ich súlad so všeobecne záväznými právnymi predpismi a internými aktami riadenia so zameraním na dodržiavanie hospodárnosti, efektívnosti, účinnosti a účelnosti pri hospodárení s verejnými prostriedkami.

**Kontrolu vykonal:** JUDr. Roman Pillár, hlavný kontrolór MČ Košice-Staré Mesto.

**Kontrolované obdobie:** od 01.01.2017 do 31.12.2017.

**Kontrola bola vykonaná** v kontrolovanom subjekte v období od 18. do 19.12.2018, od 11. do 12.03.2019 a od 15. do 17.04.2019.

**Spracovanie a vyhodnocovanie výsledných materiálov z kontroly:** od 10. do 14.05.2019.

**Rozsah kontroly:**

- kontrola plnenia rozpočtu materskej školy za obdobie od 01.01.2017 do 31.12.2017

- kontrola vedenia účtovníctva,

- kontrola príjmových finančných operácií materskej školy,

- kontrola výdavkových finančných operácií materskej školy,

- kontrola vedenia účtovníctva školskej jedálne pri materskej škole, kontrola účtovných dokladov,

- kontrola príjmových a výdavkových finančných operácií školskej jedálne pri materskej

 škole,

- vypracovanie správy o výchovno-vzdelávacej činnosti kontrolovaného subjektu.

**Charakteristika kontrolovaného subjektu:**

 Materská škola je dobudovaní prístavby 5 triedna, poskytuje celodennú výchovnú starostlivosť deťom vo veku od 3 - 6 rokov a deťom s odloženou školskou dochádzkou. Je umiestnená v MČ Košice-Staré Mesto a nachádza sa v tichom prostredí, obklopená školským dvorom so zeleňou, stromami, kvetmi, šmýkalkou, hojdačkami a dvoma pieskoviskami. Súčasťou objektu je aj školská jedáleň, v ktorej sa stravujú deti a zamestnanci materskej školy.

 Žiadne priestory materskej školy nie sú v prenájme.

 Kapacita MŠ sa zväčšila na 89 detí a priemerná dochádzka zapísaných detí za školský rok 2017 bola 76.

 Materská škola Park Angelinum č. 7, 040 01 Košice je rozpočtovou organizáciou mestskej časti Košice-Staré Mesto, ktorá je svojimi príjmami a výdavkami napojená na rozpočet mestskej časti. Pre zabezpečenie stravovania je zriadená vnútorná organizačná zložka - školská jedáleň, ktorá zabezpečuje prípravu a výdaj jedál a nápojov pre stravníkov v čase ich pobytu v materskej škole. Súčasne poskytuje služby aj zamestnancom školy.

 Mestská časť Košice-Staré Mesto prevzala toto predškolské zariadenie do svojej správy k 01.07.2002 v súvislosti s prechodom kompetencií v oblasti školstva v zmysle zákona číslo 416/2001 Z. z. o prechode niektorých pôsobností z orgánov štátnej správy na obce a VÚC v znení neskorších predpisov, nadväzne na Štatút mesta Košice a uznesenie Mestského zastupiteľstva mesta Košice číslo 925 z 27.06.2002. Mestská časť Košice-Staré Mesto k presunu kompetencií v oblasti školstva prijala uznesenie miestneho zastupiteľstva dňa 23.04.2002 pod číslom 342/2.

 Mestská časť Košice-Staré Mesto v súlade s ustanoveniami § 6 a § 22 zákona číslo 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, ako aj v súlade so zákonom číslo 523/2004 Z. z. o rozpočtových pravidlách verejnej správy a o zmene a doplnení niektorých zákonov, vydala zriaďovaciu listinu materskej školy rozhodnutím z 30.11.2001 pod číslom D2001/00141, s právoplatnosťou od 01.01.2002, ktorá bola doplnená o ďalšie podstatné náležitosti v zmysle platných legislatívnych zmien.

**1.) Kontrola plnenia rozpočtu materskej školy za obdobie od 01.01.2017 do 31.12.2017**

 Hospodárenie rozpočtovej organizácie je upravené v zákone číslo 523/2004 Z. z. o rozpočtových pravidlách verejnej správy a o zmene a doplnení niektorých zákonov v platnom znení.

 Rozpočet kontrolovanej rozpočtovej organizácie je súčasťou rozpočtu zriaďovateľa, t. j. mestskej časti Košice – Staré Mesto. Pre rok 2017 rozpočet mestskej časti Košice – Staré Mesto bol schválený uznesením miestneho zastupiteľstva číslo 288 zo dňa 24.01.2017, v tom rozpočet rozpočtovej organizácie - Park Angelinum č. 7, 040 01 Košice – bol schválený nasledovne:

- rozpočet príjmov /školné/ 10 600 €

- rozpočet výdavkov: 222 625 €, v tom:

- bežné výdavky 218 719 €

- prípravné triedy (zdroj 111) 3 906 €

- kapitálové výdavky 0

Porovnanie rozpočtu príjmov a výdavkov roku 2017 /pôvodný návrh rozpočtu/ a dosiahnutej skutočnosti k 31.12.2017:

ukazovateľ: rozpočet 2017 skutočnosť 2017 rozdiel 2017

bežné príjmy 10 600 € 11 133 € + 533 €

bežné výdavky 222 625 € 276 015 € - 53 390 €

**Úprava rozpočtu** rozpočtovej organizácie v roku 2017 bola vykonaná:

- dňa 30.03.2017, sp. č.: A/2017/136-2, v zmysle ktorej došlo k rozpočtovaniu bežných výdavkov vo výške + 17 921 € (oddiel 09 vzdelávanie, zdroj 41 a zdroj 111),

- dňa 27.09.2017, sp. č.: A/2017/136-5, v zmysle ktorej došlo k rozpočtovaniu bežných výdavkov vo výške + 10 000 € na nákup vybavenia pre novozriadenú triedu a + 2 119 € na odchodné pre 1 zamestnanca vrátane odvodov,

- dňa 28.12.2017, sp. č.: A/2017/136-6, v zmysle ktorej došlo k rozpočtovaniu bežných príjmov vo výške + 533 € a rozpočtovaniu bežných výdavkov vo výške + 23 350 € (zdroj 41). Schválenou úpravou celkové bežné výdavky materskej školy dosiahli úroveň 276 015 € a bežné príjmy 11 133 €.

Triedenie bežných výdavkov podľa účelu a miesta použitia /stav k 31.12.2017:

kategória rozpočet 2017 skutočnosť k 31.12.2017 % plnenia:

610 – mzdy 171 181 171 181,38 100 %

620 – odvody 62 984 62 982,85 100 %

630 – tovary, služby 40 280 40 280,77 100 %

640 – bežné transfery 1 570 1 570,00 100 %

Upravený rozpočet výdavkov na rok 2017 bol pokrytý nasledujúcimi zdrojmi:

- celkový rozpočet na bežné výdavky: 276 015,00 €

z toho:

1. - štátny rozpočet – výchova a vzdelávanie detí predškolského veku 4 896,00 €
2. - vlastné príjmy 11 558,00 €
3. - dotácia od mesta Košice 259 561,00 €
4. - účelové prostriedky – na odchodné, na nákup vybavenia pre novozriadenú triedu MŠ
5. 12 119,00 €

Vykonanou kontrolou plnenia rozpočtu rozpočtovej organizácie k 31.12.2017 bolo zistené, že v príjmovej oblasti ide o príjmy, ktoré boli plnené s prebytkom.

 Rozpočtované príjmy ku koncu kalendárneho roka boli splnené v určenom rozsahu.

 K plneniu rozpočtovaných výdajov uvádzam, že boli **plnené vo všetkých položkách na 100 %.**

 Vykonanou kontrolou bolo ďalej posúdené hospodárenie rozpočtovej organizácie za kontrolované obdobie, rozpočtové prostriedky kontrolovaný subjekt použil len na účely, ktoré boli v rozpočte schválené. **Uskutočnené výdavky súvisia s predmetom činnosti materskej školy, nehospodárne a neefektívne výdavky pri kontrole zistené neboli.**

 Hospodárenie rozpočtovej organizácie je uskutočňované v súlade so zákonom číslo 523/2004 Z. z. o rozpočtových pravidlách verejnej správy v znení neskorších predpisov a zákonom číslo 583/2004 Z. z. o rozpočtových pravidlách územnej samosprávy v znení neskorších predpisov - **nedostatky v tejto oblasti zistené neboli.**

**2.) Kontrola vedenia účtovníctva, kontrola prvotných účtovných dokladov**

Kontrolovaný subjekt je samostatnou účtovnou jednotkou, ktorá v zmysle § 9 ods. 1 zákona číslo 431/2002 Z. z. o účtovníctve v znení neskorších predpisov, účtuje v sústave podvojného účtovníctva a používa platné postupy účtovania, ktoré boli vydané Opatrením MF SR pod číslom 16786/2007-31 (oznámenie č. [419/2007 Z. z.](http://www.epi.sk/Main/Default.aspx?Template=~/Main/TArticles.ascx&phContent=~/ZzSR/ShowRule.ascx&RuleId=31809&pa=40218)) v znení jeho zmien a doplnkov, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v platnom znení. Používa platnú rozpočtovú klasifikáciu vydanú Opatrením MF SR č. 010175/2004-42 (oznámenie č. [690/2004 Z. z.](http://www.epi.sk/Main/Default.aspx?Template=~/Main/TArticles.ascx&phContent=~/ZzSR/ShowRule.ascx&RuleId=29857&pa=40209)) v znení jeho zmien a doplnkov, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v platnom znení.

 Kontrolou vedenia účtovníctva bolo zistené, že kontrolovaný subjekt má v súlade s § 13 ods. 2 zákona číslo 431/2002 Z. z. o účtovníctve v platnom znení, zostavený platný účtovný rozvrh, v ktorom sú uvedené všetky syntetické a analytické účty potrebné na zaúčtovanie všetkých účtovných prípadov.

Vykonanou kontrolou boli preverené všetky účtovné prípady uskutočnené v mesiaci august 2017 v materskej škole na príjmovom a výdavkovom rozpočtovom účte a to:

1. - príjmové účtovné operácie od čísla 2123 do 2131
2. - výdavkové účtovné operácie od čísla 1130 do 1140, ich dokladovanie a nadväznosť na účtovné zápisy v denníku, v hlavnej knihe a v zborníku.

 Kontrolované účtovné operácie súvisia s predmetom činnosti materskej školy, **nehospodárne a neefektívne výdavky zistené neboli.**

 Príjmový rozpočtový účet materskej školy - na tomto účte sú účtované príjmy materskej školy – školné, ktorých výška je určená Všeobecne záväzným nariadením mestskej časti číslo 3/2014 vo výške á 15,00 €. Toto VZN schválené miestnym zastupiteľstvom uznesením číslo 279 dňa 24.03.2014 nadobudlo účinnosť od 11.04.2014. Ide o príspevok zákonných zástupcov na čiastočnú úhradu bežných výdavkov v školských zariadeniach.

 Prehľad pohybov na príjmovom rozpočtovom účte materskej školy za mesiac august 2017:

1. - počiatočný stav k 01.08.2017 120,00 €
2. - príjmy za august 2017 178,00 €
3. - odvod zriaďovateľovi za august 2017 0

- konečný stav k 30.08.2017 298,00 €

 Počiatočný a konečný stav finančných prostriedkov na tomto účte, ako aj uskutočnené obraty príjmov a výdajov **súhlasia** na vykazované účtovné stavy, bez rozdielov. Tieto boli overené na zostatky bankových výpisov, ako aj na účtovné stavy v hlavnej knihe kontrolovaného subjektu.

 Výdavkový účet materskej školy za august 2017 vykazoval tieto účtovné stavy:

1. - počiatočný stav k 01.08.2017 1 216,94 €
2. - príjmy za august 2017 16 920,00 €
3. - výdavky za august 2017 17 997,03 €
4. - konečný stav k 31.08.2017 139,91 €

 Konečný stav finančných prostriedkov vykazovaný k 31.12.2017 súhlasí na bankový výpis ako aj na stav príjmového účtu 221 – banka v sume 139,91 €. Bežný účet vykazuje konečný stav finančných prostriedkov vo výške 00,00 €.

 Kontrolovaný subjekt zostavuje štvrťročne priebežné účtovné závierky, v úplnej štruktúre podľa § 18 zákona číslo 431/2002 Z. z. o účtovníctve v platnom znení. Pri kontrole boli preverené vykazované účtovné stavy k 31.12.2017 zo súvahy organizácie, ako aj z účtovných a finančných výkazov na stavy jednotlivých účtov v účtovníctve, bez rozdielov.

 Kontrolované účtovné doklady obsahovali predpísané náležitosti v zmysle § 10 zákona číslo 431/2002 Z. z. o účtovníctve v znení neskorších predpisov.

**3.) Kontrola príjmových a výdavkových finančných operácií materskej školy a dodržiavanie zákona číslo 343/2015 Z. z. o verejnom obstarávaní a o zmene a doplnení niektorých zákonov**

 V rámci vykonanej kontroly bolo overené vykonávanie finančnej kontroly finančných operácií uskutočnených v mesiaci august 2017, pri ktorej bolo zistené, že finančné operácie sú preskúmavané v zmysle zákona číslo 357/2015 Z. z. o finančnej kontrole a vnútornom audite a o zmene a doplnení niektorých zákonov v platnom znení finančnou kontrolou určenými zamestnancami rozpočtovej organizácie, podľa vnútornej smernice o vykonávaní finančnej kontroly v kontrolovanom subjekte. Vykonanie finančnej kontroly je deklarované podpisovými záznamami určenej osoby a dátumom vykonania finančnej kontroly.

**Nedostatky v tejto oblasti zistené neboli.**

 Súčasťou kontroly bolo **overenie dodržiavania zákona číslo 343/2015 Z. z. o verejnom obstarávaní a o zmene a doplnení niektorých zákonov**, pričom bolo zistené, že pri obstarávaní tovarov, prác a služieb sa v kontrolovanom subjekte postupuje v zmysle internej smernice mestskej časti o verejnom obstarávaní, ktorú v plnom rozsahu prevzala kontrolovaná rozpočtová organizácia.

 V kontrolovanom subjekte pri obstarávaní tovarov, prác a služieb ide o zákazky s nízkymi hodnotami, pri ktorých sa vykonáva prieskum trhu. Dokumentácia o obstarávaní sa nachádza u hospodárky alebo riaditeľky kontrolovaného subjektu.

 Za kontrolované obdobie bolo v materskej škole uzatvorených 9 zmlúv na dodávku tovaru. Sedem zmlúv bolo výsledkom verejného obstarávania formou prieskumu trhu, pri každej zmluve bol priložený **Záznam** o vykonaní prieskumu trhu, priložené **Potvrdenie** o zverejnení zmluvy podľa § 5a ods. 11 zák. č. 211/2000 Z. z. o slobodnom prístupe k informáciám v platnom znení.

 Verejné obstarávanie nebolo uskutočnené pri dvoch zmluvách a to zmluva s fy HOOK, s. r. o. na dodávku ovocia a džúsov a s fy Organika s. r. o. na dodávku mliečnych výrobkov a to z dôvodu, že sa jedná o dotáciu pre školy, kde v súlade s Nariadením vlády SR č. 339/2008 Z. z. vysúťažil dodávateľa štát.

 **Kontrolovaný subjekt pri verejnom obstarávaní dodržiava ustanovenia zákona číslo 343/2015 Z. z. o verejnom obstarávaní a o zmene a doplnení niektorých zákonov a svoju vnútornú smernicu.**

**4.) Kontrola vedenia účtovníctva školskej jedálne pri materskej škole, kontrola účtovných dokladov**

 Súčasťou rozpočtovej organizácie Materská škola Park Angelinum č. 7, 040 01 Košice je jej vnútorná organizačná zložka - školská jedáleň, ktorá účtuje v sústave jednoduchého účtovníctva, pričom uskutočnené príjmy a výdaje sa v zmysle vlastnej smernice spracovávajú do sústavy podvojného účtovníctva aktiváciou účtov a to 1x za štvrťrok, čo je v súlade s § 23 ods. 2 zákona číslo 523/2004 Z. z. o rozpočtových pravidlách verejnej správy v znení neskorších predpisov.

 V rámci vykonanej kontroly bolo preverené vedenie peňažného denníka školskej jedálne nadväzne na prvotnú účtovnú evidenciu a prvotné účtovné doklady a ich prílohy za mesiac august 2017.

 Príjmové a výdavkové účtovné operácie za mesiac august 2017 sa uskutočnili účtovnými dokladmi číslo 420 – 486/2017, pri obrate príjmov 1004,97 €, obrate výdajov 849,37 €.

 Prehľad prekontrolovaných účtovných operácií a účtovných stavov školskej jedálne:

- počiatočný stav k 01.08.2017 651,73 €

- obrat príjmov august 2017 1 004,97 €

- obrat výdajov august 2017 849,37 €

- konečný stav k 31.08.2017 807,33 €

 Po zohľadnení počiatočného stavu finančných prostriedkov školskej jedálne k 01.08.2017 na bankovom účte a v hotovosti v pokladni, uskutočnených obratoch príjmov a výdajov za mesiac august 2017, konečný stav finančných prostriedkov k 31.08.2017 predstavoval hodnotu 807,33 €, čo súhlasilo s vykazovanými stavmi pokladničnej hotovosti a so stavom na bankovom potravinovom účte školskej jedálne /+ 807,33 €/, bez rozdielov.

 Kontrolované účtovné doklady obsahujú predpísané náležitosti v zmysle § 10 zákona číslo 431/2002 Z. z. o účtovníctve v znení neskorších predpisov, **bez nedostatkov.**

 Zápisy v peňažnom denníku vyjadrujú len finančné operácie, zápisy sa uskutočňujú v časovom slede ako účtovné operácie vznikli. V peňažnom denníku sa účtuje o pokladničných operáciách, ako aj o pohyboch finančných prostriedkov na bankovom účte. Pokladničné operácie sa účtujú na základe príjmových a výdavkových pokladničných dokladov, bankové operácie sa vykonávajú na základe účtovných dokladov preukazujúcich pohyb finančných prostriedkov na bankovom účte nadväzne na výpisy z účtu.

 Účtovná jednotka organizuje zápisy v peňažnom denníku spôsobom, ktorý zabezpečuje nadväznosť účtovných zápisov na zostatky bankových účtov. Bankové operácie sú doložené výpisom z banky a prvotnými účtovnými dokladmi.

 Každá finančná operácia je pred svojim zaúčtovaním overená aj základnou finančnou kontrolou vedúcou školskej jedálne v zmysle platnej internej smernice a zákona číslo 357/2015 Z. z. o finančnej kontrole a vnútornom audite v znení neskorších predpisov. **Bez nedostatkov.**

Mesačná uzávierka školskej jedálne je predkladaná na schválenie a ku kontrole ekonomicko-hospodárskej zamestnankyni materskej školy, ktorá jej výsledok účtuje štvrťročne.

 Výroba jedál sa v stravovacom zariadení riadi podľa odporúčaných výživových dávok potravín podľa vekovej kategórie stravníkov, materiálno-spotrebných noriem pre školské stravovanie, receptúr na školské stravovanie, hygienických požiadaviek a zásad správnej výrobnej praxe, vopred zostaveného jedálneho lístka a dodržiavaním výživovej hodnoty jedál, podmienok nákupu potravín na jedlo v súlade s ustanoveniami zákona č. 245/2008 Z. z. školský zákon a o zmene a doplnení niektorých zákonov.

 Výška príspevku na čiastočnú úhradu výdavkov a podmienky úhrady v školskej jedálni sú určené zriaďovateľom Všeobecne záväzným nariadením mestskej časti číslo 3/2014. Príspevok uhrádza zákonný zástupca dieťaťa vo výške nákladov na nákup potravín podľa vekových kategórií stravníkov, t. j. á 1,19 € /desiata, obed, olovrant/ na jeden kalendárny deň v materskej škole, bez úhrady režijných nákladov na výrobu jedál a nápojov.

 **Nedostatky v hospodárení školskej jedálne pri kontrole zistené neboli.**

**5.) Správa o výchovno-vzdelávacej činnosti kontrolovaného subjektu za školský rok 2016/2017**

 Ministerstvo školstva SR podľa § 14 ods. 5 písmeno d/ zákona číslo 596/2003 Z. z. o štátnej správe v školstve a školskej samospráve a o zmene a doplnení niektorých zákonov ustanovilo vyhláškou číslo 9/2006 v platnom znení štruktúru a obsah správ o výchovno-vzdelávacej činnosti, jej výsledkoch a podmienkach škôl a školských zariadení, s účinnosťou od 01.02.2006.

 Nadväzne na tieto ustanovenia bolo preverené vypracovanie správy kontrolovaného subjektu za školský rok 2016/2017, jej prerokovanie v rade školy a schválenie zriaďovateľom v zákonnom termíne, ako aj jej následné zverejnenie.

 Správa o výchovno-vzdelávacej činnosti materskej školy bola vypracovaná riaditeľkou materskej školy v mesiaci jún 2017 a po prerokovaní v rade školy bola predložená k prerokovaniu do miestneho zastupiteľstva. Miestne zastupiteľstvo mestskej časti Košice-Staré Mesto uznesením číslo 297 zo dňa 27.09.2017 schválilo predloženú a prerokovanú správu. Správa je zverejnená v plnom rozsahu na internetovej stránke zriaďovateľa a aj kontrolovaného subjektu.

 Vykonanou kontrolou bolo zistené, že správa obsahuje údaje a informácie v zmysle § 2 vyhlášky č. 9/2006 Z. z. v platnom znení. V súlade s § 3 ods. 1 tejto vyhlášky bola správa v zákonnom termíne schválená zriaďovateľom.

 V súlade s § 3 ods. 2 vyhlášky číslo 9/2006 Z. z. bola správa zverejnená v zákonnom termíne v škole a na internetovej stránke zriaďovateľa.

 **Materská škola pri vypracovaní a predložení správy na schválenie zriaďovateľovi postupovala v súlade s príslušnými právnymi predpismi.**

 **Z á v e r :**

 Kontrolou vykonanou z úrovne hlavného kontrolóra mestskej časti Košice-Staré Mesto neboli zistené v kontrolovanom subjekte nedostatky pri nakladaní a hospodárení s verejnými prostriedkami v kontrolovanom období. Finančné prostriedky sú vynakladané efektívne, účelne, hospodárne a v súlade s príslušnými právnymi predpismi.

 Účtovníctvo kontrolovaného subjektu je vedené v súlade so zákonom číslo 431/2002 Z. z. o účtovníctve v znení neskorších predpisov.

 Kontrolovaný subjekt pri verejnom obstarávaní dodržiava ustanovenia zákona číslo 343/2015 Z. z. o verejnom obstarávaní a o zmene a doplnení niektorých zákonov a svoju vnútornú smernicu.

 Vzhľadom na kontrolné zistenia je z kontroly vyhotovená písomná správa a nie je potrebné voči kontrolovanému subjektu prijímať opatrenia.

**2) V súčasnosti vykonávam kontrolu** v príspevkovej organizácie Múzeum Vojtecha Löfflera, Alžbetina č. 20, 040 01 Košice za obdobie od 1.1.2018 do 31.12.2018.

**3) Okrem uvedeného som zaujal Stanovisko hlavného kontrolóra mestskej časti Košice-Staré Mesto k záverečnému účtu mestskej časti Košice Staré Mesto za rok 2018**

 V závere stanoviska konštatujem, že návrh záverečného účtu mestskej časti Košice-Staré Mesto za rok 2018 je zverejnený na úradnej tabuli mestskej časti a na jej internetovej stránke v dobe od 12.06.2019, takže v čase rokovania o záverečnom účte je splnená zákonná povinnosť v zmysle § 9 ods. 2 zákona č. 369/1990 Zb. o obecnom zriadení v znení neskorších predpisov a § 16 ods. 9 zákona č. 583/2004 Z. z. o rozpočtových pravidlách územnej samosprávy v znení neskorších predpisov.

 Návrh záverečného účtu mestskej časti za rok 2018 je spracovaný v súlade s príslušnými ustanoveniami § 16 zákona č. 583/2004 Z. z. v platnom znení, obsahuje zákonom predpísané náležitosti podľa § 16 ods. 5 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v platnom znení.

 Konštatujem, že záverečný účet mestskej časti je spracovaný v súlade s príslušnými právnymi predpismi, objektívne a spoľahlivo vyjadruje rozpočtové hospodárenie mestskej časti, ako aj stavy majetku a záväzkov.

 V súlade s § 16 ods. 10 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, odporúčam Miestnemu zastupiteľstvu mestskej časti Košice-Staré Mesto uzatvoriť prerokovanie návrhu záverečného účtu mestskej časti za rok 2018 výrokom

 ***celoročné hospodárenie sa schvaľuje bez výhrad***

**4)** Okrem priamej kontrolnej činnosti ako hlavný kontrolór som v uvedenom období poskytoval odborné stanoviská k rôznym materiálom (napr. ku Všeobecne záväzným nariadeniam, k interným smerniciam, k návrhom zmlúv, k rôznym žiadostiam a pod.) mestskej časti a poskytoval odborné konzultácie a metodické usmerňovanie výkonu činnosti zamestnancov kontrolovaných subjektov a vypracoval som v rámci inej činnosti aj kontrolu plnení uznesení Miestneho zastupiteľstva mestskej časti Košice-Staré Mesto, ktorá je predložená na zasadnutie MiZ v samostatnom bode programu.

V Košiciach dňa 17.06.2019

 JUDr. Roman Pillár hlavný kontrolór